Qualitat de l'aigua distribuïda
Característiques dels recipients utilitzats
De la distribució en casos excepcionals
Vist el Reial Decret 1432/1982, de 18 de juny, pel qual s'estableix la Reglamentació Tècnico-sanitària per a l'abast i el control de les aigües potables de consum públic;
Atès que, de conformitat amb la Llei 15/1983, de 14 de juliol, correspon a la Generalitat, d'acord amb la normativa bàsica de l'Estat, el control de l'activitat alimentària en les seves fases de producció, transformació, elaboració, envasament i conservació, transport, emmagatzematge, distribució i venda;
Atès que la importància que té a Catalunya aquest sistema de distribució fa necessari desplegar aquella Reglamentació i dictar normes que concretin l'execució d'aquest control,
Els contenidors, cubes i cisternes mòbils utilitzats per al transport des del punt d'origen fins als dipòsits dels consumidors hauran de presentar les condicions d'aïllament que permetin de conservar les màximes condicions higiènico-sanitàries de l'aigua.
S'utilitzaran exclusivament amb aquesta finalitat i hauran de ser identificables en l'exterior i en la seva totalitat mitjançant el color blau clar, fent-se constar la indicació "aigua potable" acompanyada d'un grafisme que serà una aixeta blanca sobre fons blau.
Estaran construïts amb materials idonis que en cap cas no puguin modificar significativament les característiques de potabilitat de l'aigua, ocasionar alteracions, cedir substàncies tòxiques ni transmetre olors ni sabors estranys.
Per al revestiment interior amb vernissos i/o pintures únicament es podran utilitzar aquells productes que estiguin expressament autoritzats per estar en contacte amb aliments.
Comptaran amb dispositius que permetin una higienització i neteja periòdica eficaç amb vapor i/o detergents i desinfectants autoritzats per al seu ús en la indústria alimentària.
El procés utilitzat haurà de garantir que no queden residus dels productes, eventualment utilitzats, que poguessin contaminar l'aigua.
En el moment de ser utilitzats hauran de presentar les suficients condicions d'higienització i neteja, interna i externa, capaces de garantir les característiques de potabilitat de l'aigua.
Disposaran d'un sistema de tancament hermètic que asseguri la impossibilitat de contaminació per agents estranys durant el transport.
Les indústries proveïdores i/o distribuïdores d'aigües potables de consum públic hauran d'inscriure's al Registre Sanitari d'Indústries i Productes Alimentaris de Catalunya d'acord amb el que disposen l'Ordre de 19 de febrer de 1980 i la Llei 15/1983, de 14 de juliol, de la Higiene i el Control Alimentari.
Ho faran a la clau 27, subclau 4, com a "Distribuïdors d'aigua potable d'abast públic".
Així mateix, cadascun dels contenidors, cubes i cisternes mòbils destinats al transport d'aigua seran objecte d'una autorització sanitària expressa, que realitzaran els Serveis Territorials de Promoció de la Salut, per un període d'un any, ordenant les inspeccions i les comprovacións que creguin necessàries durant aquest període.
La Subdirecció General d'Higiene Alimentària només enregistrarà aquelles empreses o persones físiques que segons informe previ del Servei Territorial de Promoció de la Salut disposin d'alguna unitat de distribució que reuneixi les condicions reglamentàries.
Aquestes unitats de distribució (contenidors, etc.) s'incriuran en un llibre de Registre als Serveis Territorials de Promoció de la Salut.
4 La resolució d'autorització s'ha d'emetre en el termini de tres mesos des de la presentació de la sol·licitud.
En cas de manca de resolució en el termini indicat l'autorització s'entendrà concedida.